123.  ΠΡΟΕΔΡΙΚΟ ΔΙΑΤΑΓΜΑ υπ’ αριθ. 535 της 7/9 Νοεμ. 1988 (ΦΕΚ Α΄ 245) Συμπλήρωση και τροποποίηση του Π.Δ. 49/ «Οργανισμός του Υπουργείου Εσωτερικών». Έχοντας υπόψη: 1.Τις διατάξεις: α)Του άρθρου 2 του Ν. 51/1975, για την αναδιοργάνωση των δημοσίων πολιτικών υπηρεσιών. β)Του άρθρου 17 του Ν. 1320/1983, για την πρόσληψη στο Δημόσιο Τομέα και άλλες διατάξεις. γ)Του άρθρου 24 (παράγραφος 5) του Ν. 1558/1985, για την Κυβέρνηση και τα Κυβερνητικά Όργανα. δ)Του άρθρου 9 (παράγραφος 10) του Ν. 1586/1986, για τη βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις. ε)Την απόφαση 6474/30.6.1988 (ΦΕΚ 451/Β΄/88) του Πρωθυπουργού και του Υπουργού Οικονομικών «ανάθεση αρμοδιοτήτων στον Υφυπουργό Οικονομικών», και  στ)Το Π.Δ. 49/22.1.1988 (ΦΕΚ 18/29.1.1988, τεύχος Α΄) Οργανισμός της Κεντρικής Υπηρεσίας του Υπουργείου Εσωτερικών. 2.Τη γνωμοδότηση 634/1988 του Συμβουλίου της Επικρατείας μετά από πρόταση των Υπουργών Προεδρίας της Κυβερνήσεως, Εσωτερικών και του Υφυπουργού Οικονομικών, αποφασίζουμε: Άρθρο 1 Σύσταση Διευθύνσεων Στην Κεντρική Υπηρεσία του Υπουργείου συνιστάται Διεύθυνση Νομοθετικού Συντονισμού και Κωδικοποίησης και Διεύθυνση Προγραμματισμού και Αποκέντρωσης. Με την παρ. 1 άρθρ. 6 Π.Δ. 233/30 Μαΐου –21 Ιουν. 1991 (ΦΕΚ Α΄ 88), κατωτ. αριθ. 128, η Δ/νση Προγραμματισμού και Αποκέντρωσης μετονομάστηκε σε «Διεύθυνση Προγραμματισμού». Η μεν Δ/νση Νομ/κού Συν/σμού και Κωδ/σης καταργήθηκε από την παρ. 1 άρθρ. 4 Π.Δ. 396/18-25 Σεπτ. 1991 (ΦΕΚ Α΄ 143), κατωτ. αριθ. 131, η δε Δ/νση Προγραμματισμού μετονομάστηκε σε Δ/νση Αναπτυξιακών προγραμμάτων και διεθνών Οργανισμών από την παρ. 2 άρθρ. 6 του ίδιου άνω Π.Δ. 396/91. Άρθρο 2 Διάρθρωση-Αρμοδιότητες Διεύθυνσης Νομοθετικού Συντονισμού και Κωδικοποίησης Τα τμήματα της άνω Δ/νσης καταργήθηκαν από την παρ. 1 άρθρ. 4 Π.Δ. 396/18-25 Σεπτ. 1991 (ΦΕΚ Α΄ 143), κατωτ. αριθ. 131. Σύμφωνα δε με την παρ. 4 άρθρ. 6 του ίδιου άνω Π.Δ. 396/91. Οι αρμοδιότητες της καταργούμενης Δ/νσης θα ασκούνται από τα οικεία τμήματα των λοιπών διευθύνσεων του Υπουργείου, ανάλογα με το αντικείμενο στο οποίο αφορούν. 1.Τη Διεύθυνση Νομοθετικού Συντονισμού και Κωδικοποίησης απαρτίζουν τα εξής τμήματα: α.Τμήμα Νομοθετικού Συντονισμού. β.Τμήμα Αρχείου Νόμων και Κωδικοποίησης. γ.Τμήμα Συμβάσεων και συμβατικών τευχών. 2.Οι αρμοδιότητες της Διεύθυνσης Νομοθετικού Συντονισμού και Κωδικοποίησης ανάγονται στα παρακάτω θέματα και κατανέμονται στα τμήματά της, ως εξής: α.Τμήμα Νομοθετικού Συντονισμού, τα θέματα που αφορούν: (1)Στο συντονισμό όλης της νομοθετικής δραστηριότητας του Υπουργείου, στη σύμπραξη με τις άλλες Διευθύνσεις του Υπουργείου, για την κατάρτιση σχεδίων νόμων, κανονιστικών διαταγμάτων και αποφάσεων και στη συγκρότηση ομάδων νομοπαρασκευαστικής εργασίας. (2)Στην επισήμανση σε συνεργασία με τις άλλες Διευθύνσεις του Υπουργείου τυχόν επιπτώσεων σε αντικείμενα αρμοδιότητας του Υπουργείου από νομοθετήματα ή κοινές αποφάσεις άλλων Υπουργείων που συνυπογράφονται από τον Υπουργό Εσωτερικών και σχεδίων νόμων που κατατίθενται στη Βουλή για ψήφιση. (3)Στην παρακολούθηση, στα διάφορα στάδια προώθησης, των νομοθετημάτων και κανονιστικών πράξεων μέχρι την οριστική έκδοσή τους. (4)Στην εναρμόνιση της ελληνικής νομοθεσίας σε θέματα αρμοδιότητας του Υπουργείου προς το κοινοτικό δίκαιο των Ευρωπαϊκών Κοινοτήτων σε συνεργασία με τις άλλες αρμόδιες Διευθύνσεις του Υπουργείου. (5)Στην παραλαβή και διακίνηση στις Διευθύνσεις του Υπουργείου όλων των εγγράφων της Βουλής (ερωτήσεις, επερωτήσεις, αναφορές) και στην παρακολούθηση της έγκαιρης απάντησης στη Βουλή για τον ασκούμενο κοινοβουλευτικό έλεγχο. β.Τμήμα Αρχείου Νόμων και Κωδικοποίησης, τα θέματα που αφορούν: (Αντί για τη σελ. 42,575(α)  Σελ. 42,575(β) Τεύχος 1187-Σελ.15 Οργανισμός Υπ.Εσωτερικών Δημ.Διοίκ.και Αποκέντρωσης 2.Α.α.122-123 (1)Στη μέριμνα για τη συγκέντρωση, ταξινόμηση και διοικητική κωδικοποίηση της νομοθεσίας, συμπεριλαμβανομένων και των κανονιστικών πράξεων, που αφορά το Υπουργείο καθώς και στην παρακολούθηση και συγκέντρωση της νομολογίας των δικαστηρίων σε θέματα αρμοδιότητας του Υπουργείου Εσωτερικών. (2)Στη μέριμνα για την ενημέρωση των υπηρεσιών στα ανωτέρω θέματα με την έκδοση ειδικού δελτίου και στην κωδικοποίηση των βασικών διοικητικών οδηγιών καθώς και στη διαρκή ενημέρωσή τους για χρήση των υπηρεσιών. γ.Τμήμα Συμβάσεων και συμβατικών τευχών, τα θέματα που αφορούν: (1)Στην συνδρομή προς τις άλλες υπηρεσίες του Υπουργείου για την κατάρτιση σχεδίων συμβάσεων και προτύπων συμβατικών τευχών. (2)Στην παροχή οδηγιών ή στην προώθηση για επίλυση των θεμάτων νομικής φύσεως, που ανακύπτουν κατά την κατάρτιση και εκτέλεση συμβάσεων από την εφαρμογή των κειμένων διατάξεων, και που διαβιβάζονται σ’ αυτό από τις αρμόδιες υπηρεσίες. Άρθρο 3 Διάρθρωση-Αρμοδιότητες Διεύθυνσης Προγραμματισμού και Αποκέντρωσης 1.Τη Διεύθυνση Προγραμματισμού και Αποκέντρωσης απαρτίζουν τα εξής τμήματα: (α.Τμήμα Προγράμματος δράσης του Υπουργείου). Το παραπάνω τμήμα καταργήθηκε από την περίπτ. β΄ παρ. 2 άρθρ. 4 Π.Δ. 396/18-25 Σεπτ. 1991 (ΦΕΚ Α΄ 143), κατωτ. αριθ. 131. Για την άσκηση των αρμοδιοτήτων του καταργηθέντος τμήματος βλέπε παρ. 5β άρθρ. 6 του ίδιου ως άνω Π.Δ. 396/91. β.Τμήμα Δημοκρατικού Προγραμματισμού. Το παραπάνω τμήμα μετονομάστηκε σε «Τμήμα Αναπτυξιακών Προγραμμάτων» από την παρ. 2 άρθρ. 6 του Π.Δ. 396/1991 (ΦΕΚ Α΄ 143), κατωτ. αριθ. 131. (γ.Τμήμα Διοικητικής Οργάνωσης και Αποκέντρωσης). Με την παρ. 3 άρθρ. 6 Π.Δ. 233/30 Μαΐου-21 Ιουν. 1991 (ΦΕΚ Α΄ 88), κατωτ. αριθ. 128, το άνω Τμήμα μετονομάστηκε σε «Τμήμα Αποκέντρωσης» και υπήχθη στη Δ/νση Διοίκησης μετά το Τμήμα Προσωπικού (άρθρ. 3 παρ. 2 Π.Δ. 49/1988, ανωτ. αριθ. 121). δ.Τμήμα Σχέσεων με Διεθνείς οργανισμούς. 2.Οι αρμοδιότητες της Διεύθυνσης Προγραμματισμού και Αποκέντρωσης ανάγονται στα παρακάτω θέματα και κατανέμονται στα τμήματά της, ως εξής: α.Τμήμα Προγράμματος δράσης του Υπουργείου, τα θέματα που αφορούν: (1)Στη συγκέντρωση, επεξεργασία, ανάλυση και αξιολόγηση των αναγκαίων στοιχείων για την μέσα στα πλαίσια της γενικότερης κυβερνητικής πολιτικής διαμόρφωση της μακροχρόνιας και βραχυχρόνιας πολιτικής του Υπουργείου και τον προσδιορισμό των ειδικότερων στόχων και επιδιώξεων αυτού. (2)Στην κατάρτιση, μετά από συνεργασία με τις λοιπές υπηρεσίες του ετήσιου προγράμματος δράσης του Υπουργείου και στην παρακολούθηση της εφαρμογής του. β.Τμήμα Δημοκρατικού Προγραμματισμού, τα θέματα που αφορούν: (1)Στη μέριμνα για την εφαρμογή των διαδικασιών του δημοκρατικού προγραμματισμού. (2)Στην κατάρτιση των προγραμμάτων δημοσίων επενδύσεων έργων και μελετών αρμοδιότητας του Υπουργείου, στη μέριμνα για τη χρηματοδότηση αυτών καθώς και στην παρακολούθηση της προόδου εκτέλεσης αυτών. (3)Στην κατάρτιση και υποβολή προγραμμάτων έργων και μελετών αρμοδιότητας Υπουργείου, που χρηματοδοτούνται από τις Ευρωπαϊκές Κοινότητες ή άλλους διεθνείς οργανισμούς, στην παρακολούθηση εφαρμογής τους και στη μέριμνα για την εξασφάλιση των δικαιούμενων απολήψεων. (4)Στην παρακολούθηση της εξέλιξης των περιφερειακών και Νομαρχιακών Προγραμμάτων δημοσίων επενδύσεων ή άλλων αναπτυξιακών προγραμμάτων. (5)Στην υποβοήθηση των Ο.Τ.Α. για την προώθηση αναπτυξιακών πρωτοβουλιών  και  για  την  ένταξη αναπτυξιακών  Σελ. 42,576(β) Τεύχος 1187-Σελ.16 έργων τους ή άλλων δραστηριοτήτων σε προγράμματα των δημοσίων επενδύσεων ή σε προγράμματα που χρηματοδοτούνται από τις Ευρωπαϊκές Κοινότητες ή άλλους διεθνείς οργανισμούς. (6)Στην εκπόνηση αναπτυξιακών μελετών και ιδιαίτερα μελετών υποστήριξης των Ο.Τ.Α. Επιχειρήσεων Ο.Τ.Α. και Αναπτυξιακών Συνδέσμων. γ.Τμήμα Διοικητικής Οργάνωσης και Αποκέντρωσης, τα θέματα που αφορούν: (1)Στη διοικητική διαίρεση της Χώρας. (2)Στη μέριμνα για την ενιαία και ομοιόμορφη εφαρμογή των διατάξεων για την αποκέντρωση της Δημόσιας Διοίκησης, καθώς και στη μελέτη και εισήγηση μέτρων βελτίωσης και προαγωγής του θεσμού της διοικητικής αποκέντρωσης, μέσα στα πλαίσια των ειδικών Κυβερνητικών προγραμμάτων, σε συνεργασία με το Υπουργείο Προεδρίας της Κυβέρνησης. (3)Στη λειτουργία των περιφερειών και των περιφερειακών συμβουλίων. (4)Στη μεταβίβαση αρμοδιοτήτων από τις κεντρικές στις περιφερειακές αρχές, σε συνεργασία με το Υπουργείο Προεδρίας της Κυβέρνησης και τα αρμόδια υπουργεία. (5)Στην παρακολούθηση της λειτουργίας και δραστηριότητας των νομαρχιακών συμβουλίων και στην εκλογή των αιρετών μελών μέχρι την έναρξη της λειτουργίας της Νομαρχιακής Αυτοδιοίκησης. (6)Στην οργάνωση των νομαρχιακών ταμείων, καθώς και στην παρακολούθηση της εύρυθμης λειτουργίας και διαχείρισής τους μέχρι την έναρξη της λειτουργίας της Νομαρχιακής Αυτοδιοίκησης. δ.Τμήμα Σχέσεων με Διεθνείς οργανισμούς, τα θέματα που αφορούν: (1)Στην οργάνωση διασκέψεων, συνεδρίων, συνόδων, επιτροπών των Ευρωπαϊκών Κοινοτήτων και διεθνών οργανισμών. (2)Στην εφαρμογή του κοινοτικού δικαίου των Ευρωπαϊκών Κοινοτήτων σε αντικείμενα του Υπουργείου Εσωτερικών και των εποπτευόμενων από αυτό νομικών προσώπων, σε συνεργασία με τις άλλες Διευθύνσεις του Υπουργείου. (3)Στην παρακολούθηση των εργασιών των διαφόρων επιτροπών και ομάδων εργασίας των Ευρωπαϊκών Κοινοτήτων που επεξεργάζονται αντικείμενα αρμοδιότητας του Υπουργείου Εσωτερικών και των εποπτευόμενων από αυτό νομικών προσώπων, καθώς και στην εξασφάλιση συμμετοχής σ’ αυτές ελλήνων αντιπροσώπων. (4)Στην παρακολούθηση των εργασιών υπουργικών διασκέψεων, της διάσκεψης των Τοπικών και Περιφερειακών Αρχών της Ευρώπης και διαφόρων επιτροπών και ομάδων εργασίας διεθνών οργανισμών και άλλων διασκέψεων, που επεξεργάζονται αντικείμενα αρμοδιότητας Υπουργείου Εσωτερικών και των εποπτευόμενων από αυτό νομικών προσώπων, στην εξασφάλιση συμμετοχής σ’ αυτές ελλήνων αντιπροσώπων (εκπροσώπων της Κυβέρνησης, εκπροσώπων των οργανισμών τοπικής αυτοδιοίκησης, υπαλλήλων), καθώς και στην παροχή οδηγιών για την επίσημη ελληνική θέση προς τις ελληνικές αντιπροσωπείες σε συζητούμενα θέματα. (5)Στα Ταμεία και Χρηματοδοτικά Όργανα των Ευρωπαϊκών Κοινοτήτων, στην ενημέρωση αρμοδίων υπηρεσιών και φορέων, στην παρακολούθηση κατάρτισης και υλοποίησης σχετικών προγραμμάτων χρηματοδοτούμενων από Ταμεία και Όργανα των Ευρωπαϊκών Κοινοτήτων, που εισηγούνται οι υπηρεσίες του Υπουργείου Εσωτερικών ή άλλοι φορείς εποπτευόμενοι από αυτό. (6)Στην επεξεργασία συμβάσεων, αποφάσεων, συστάσεων και μελετών διεθνών οργανισμών και διασκέψεων σε αντικείμενα του Υπουργείου Εσωτερικών σε συνεργασία με τις άλλες Διευθύνσεις του Υπουργείου. (7)Στην εφαρμογή συμβάσεων, αποφάσεων και συστάσεων των διεθνών οργανισμών και διασκέψεων σε αντικείμενα του Υπουργείου Εσωτερικών και των εποπτευόμενων από αυτό νομικών προσώπων, σε συνεργασία με τις άλλες Διευθύνσεις του Υπουργείου. (8)Στην εξασφάλιση της συνεργασίας με τις αρμόδιες σε αντικείμενα Ευρωπαϊκών Κοινοτήτων υπηρεσίες άλλων Υπουργείων και των Μονίμων Ελληνικών Αντιπροσωπειών. (9)Στην εξασφάλιση της συνεργασίας με τις αρμόδιες σε θέματα Συμβουλίου της Ευρώπης και λοιπών διεθνών οργανισμών και διασκέψεων, υπηρεσίες άλλων Υπουργείων και των αρμόδιων Μόνιμων Ελληνικών Αντιπροσωπειών, για αντικείμενα αρμοδιότητας του Υπουργείου Εσωτερικών. (10)Στην εξασφάλιση της συνεργασίας και των επαφών με εκπροσώπους αλλοδαπών αρχών σε αντικείμενα του Υπουργείου Εσωτερικών και των εποπτευόμενων από αυτό νομικών προσώπων. 2.Α.α.123 Οργανισμός Υπ.Εσωτερικών Δημ.Διοίκ.και Αποκέντρωσης Άρθρο 4 Σύσταση θέσεων προσωπικού Για τη στελέχωση των Διευθύνσεων Νομοθετικού Συντονισμού και Κωδικοποίησης και Προγραμματισμού και Αποκέντρωσης καθώς και του Γραφείου Μεταφράσεων συνιστώνται οι ακόλουθες κατά κατηγορία και κλάδο θέσεις προσωπικού: Δεκαεπτά (17) θέσεις Κλάδου ΠΕ Διοικητικού. Μία (1) θέση Κλάδου ΠΕ Πολιτικών Μηχανικών. Μία (1) θέση Κλάδου ΠΕ Μηχανολόγων-Ηλεκτρολόγων-Μηχανικών. Μία (1) θέση Κλάδου ΠΕ Μεταφραστών-Διερμηνέων. Εννέα (9) θέσεις Κλάδου ΤΕ Διοικητικού-Λογιστικού. Δέκα (10) θέσεις Κλάδου ΔΕ Διοικητικού-Λογιστικού. Μία (1) θέση κλάδου ΔΕ Μεταφραστών-Διερμηνέων. Πέντε (5) θέσεις κλάδου ΔΕ ΔακτυλογράφωνΣτενογράφων. Τέσσερις (4) θέσεις Ειδικού Επιστημονικού προσωπικού ειδικότητας Οικονομολόγου, σε θέματα οικονομοτεχνικών μελετών, με σχέση εργασίας ιδιωτικού δικαίου αορίστου χρόνου. Τέσσερις (4) θέσεις Ειδικού Επιστημονικού προσωπικού σε θέματα περιφερειακής ανάπτυξης με σχέση εργασίας ιδιωτικού δικαίου αορίστου χρόνου. Άρθρο 5 Ορισμός Προϊσταμένων 1.Στη Διεύθυνση Νομοθετικού Συντονισμού και Κωδικοποίησης και σε κάθε Τμήμα της Διεύθυνσης, προΐσταται υπάλληλος του Κλάδου ΠΕ Διοικητικού. 2.Στη Διεύθυνση Προγραμματισμού και Αποκέντρωσης προΐσταται υπάλληλος του Κλάδου ΠΕ Διοικητικού ή ΠΕ Πολιτικών Μηχανικών ή ΠΕ Αρχιτεκτόνων Μηχανικών ή ΠΕ ΗλεκτρολόγωνΜηχανολόγων-Μηχανικών ή ΠΕ Αγρονόμων-Τοπογράφων Μηχανικών. Στα Τμήματα Διοικητικής Οργάνωσης και Αποκέντρωσης και Σχέσεων με Διεθνείς Οργανισμούς της Διεύθυνσης Προγραμματισμού και Αποκέντρωσης, προΐσταται υπάλληλος του Κλάδου ΠΕ Διοικητικού . Στα Τμήματα Προγράμματος Δράσης του Υπουργείου και Δημοκρατικού Προγραμματισμού της ίδιας Διεύθυνσης προΐσταται υπάλληλος του Κλάδου ΠΕ Διοικητικού ή ΠΕ Πολιτικών Μηχανικών ή ΠΕ Αρχιτεκτόνων-Μηχανικών ή ΠΕ Ηλεκτρολόγων-Μηχανολόγων-Μηχανικών ή ΠΕ Αγρονόμων-Τοπογράφων Μηχανικών. Άρθρο 6 Τροποποίηση του Π.Δ. 49/1988 «Οργανισμός του Υπουργείου Εσωτερικών» 1.Η Διεύθυνση Δημοσίων Σχέσεων και Διεθνών Οργανισμών που προβλέπεται στον ισχύοντα οργανισμό του Υπουργείου (άρθρ. 10 Π.Δ. 49/1988), καταργείται. 2.Το Τμήμα Διοικητικής Οργάνωσης και Αποκέντρωσης της Διεύθυνσης Διοίκησης και το Τμήμα Προγραμματισμού της Διεύθυνσης Οικονομικών Οργανισμών Τοπικής Αυτοδιοίκησης που προβλέπονται στον ισχύοντα οργανισμό (άρθρο 3 παρ. 2β και 5 παρ. 2γ, αντίστοιχα Π.Δ. 49/1988), καταργούνται. 3.(Το Τμήμα Δημοσίων Σχέσεων και Εθιμοτυπίας) και το Γραφείο Μεταφράσεων της καταργούμενης Διεύθυνσης Δημοσίων Σχέσεων και Διεθνών Οργανισμών, αποτελούν αντίστοιχες μονάδες της Διεύθυνσης Διοίκησης. Το μέσα στην ( ) τμήμα της άνω παρ. 3 καταργήθηκε από την παρ. 2(α) άρθρ. 4 Π.Δ. 396/18-25 Σεπτ. 1991 (ΦΕΚ Α΄ 143), κατωτ. αριθ. 131. Για την άσκηση των αρμοδιοτήτων του καταργηθέντος τμήματος βλέπε παρ. 5α άρθρ. 6 του ίδιου άνω Π.Δ. 396/91.  4.Οι αρμοδιότητες του Τμήματος Δημοσίων Σχέσεων και Εθιμοτυπίας, αφορούν: (1)Στη μελέτη και εισήγηση σε θέματα εθιμοτυπίας, δημόσιων εορτών και επισήμων τελετών. (2)Στην οργάνωση τελετών, εορτών, δεξιώσεων και λοιπών κοινωνικών και πολιτιστικών εκδηλώσεων. (3)Στην οργάνωση εορτών, μορφωτικών, πολιτιστικών και ψυχαγωγικών εκδηλώσεων για το προσωπικό του Υπουργείου. (4)Στη διεξαγωγή της εθιμοτυπικής αλληλογραφίας της ηγεσίας του Υπουργείου και στην ενημέρωσή της για τις εθιμοτυπικές παραστάσεις και εκδηλώσεις. 5.Οι αρμοδιότητες του Γραφείου Μεταφράσεων αφορούν στις μεταφράσεις ξενόγλωσσων κειμένων στην ελληνική γλώσσα και την απόδοση ελληνικών κειμένων σε ξένες γλώσσες για τις ανάγκες του Υπουργείου. 6.Οι αρμοδιότητες που αφορούν στις προγραμματικές συμβάσεις των οργανισμών τοπικής αυτοδιοίκησης, που ασκούσε το καταργούμενο με το παρόν Τμήμα Προγραμματισμού, παραμένουν στη Διεύθυνση Οικονομικών των Οργανισμών Τοπικής Αυτοδιοίκησης και ασκούνται από το Τμήμα Φορολογικό και Περιουσίας Οργανισμών Τοπικής Αυτοδιοίκησης. Αντί για τη σελ. 42,577(β) Σελ. 42,577(γ) Τεύχος 1342 Σελ. 9 Οργανισμός Υπ. Εσ.Δημ.Διοίκ.και Αποκέντρωσης 2.Α.α.123 7.Η αρμοδιότητα για την κατάρτιση και παρακολούθηση εφαρμογής του οργανισμού του Υπουργείου που ασκούσε το καταργούμενο με το παρόν Τμήμα Διοικητικής Οργάνωσης και Αποκέντρωσης, παραμένει στη Διεύθυνση Διοίκησης και ασκείται από το Τμήμα Προσωπικού. 8.Στο Γραφείο Μεταφράσεων προΐσταται υπάλληλος του Κλάδου ΠΕ Μεταφραστών-Διερμηνέων και σε περίπτωση έλλειψης υπαλλήλων του κλάδου αυτού, προΐσταται υπάλληλος του Κλάδου ΔΕ Μεταφραστών-Διερμηνέων. 